INSET วิ่งต่อ 4% หลัง Q2 กำไรแกร่ง แจกปันผล 0.04 บ. ลุ้นรายได้ทั้งปีโต 20%
INSET วิ่งต่อ 4% แตะ 4.54 บ. หลังไตรมาส 2/65 รายงานตัวเลขกำไรโต 11% ทะลุ 41 ลบ. จากปีก่อนกำไร 37.23 ลบ. เล็งแจกปันผล 0.04 บ. รอผลประมูลงานใหม่กว่า 2 พันลบ. ลุ้นรายได้ทั้งปีโตเข้าเป้า 15-20%
INSET วิ่งต่อ 4% แตะ 4.54 บ. หลังไตรมาส 2/65 รายงานตัวเลขกำไรโต 11% ทะลุ 41 ลบ. เล็งแจกปันผล 0.04 บ.ลุ้นรายได้ทั้งปีโต 20%
5 ส.ค. 2565

ผู้สื่อข่าวรายงานว่า วันนี้ (5 ส.ค.65) ราคาหุ้น บริษัท อินฟราเซท จำกัด (มหาชน) หรือ INSET ล่าสุด ณ เวลา 10:17 น. อยู่ที่ระดับ 4.54 บาท บวก 0.16 บาท หรือ 3.65% สูงสุดที่ระดับ 4.58 บาท ต่ำสุดที่ระดับ 4.44 บาท ด้วยมูลค่าซื้อขาย 24.08 ล้านบาท

ทั้งนี้ราคาหุ้น INSET ปรับตัวขึ้น หลังรายงานผลการดำเนินงวดไตรมาส 2/65 มีกำไรสุทธิ 41.21 ล้านบาท เติบโต 11% เมื่อเทียบกับช่วงเดียวกันของปีก่อนที่มีกำไรสุทธิ 37.23 ล้านบาท ส่วนงวด 6 เดือนแรกกำไร 64.90 ล้านบาท เติบโต 8% เมื่อเทียบกับช่วงเดียวกันของปีก่อนที่มีกำไรสุทธิ 60.07 ล้านบาท
นอกจากนั้นที่ประชุมคณะกรรมการบริษัทฯ ครั้งที่ 3/65 ได้มีมติอนุมัติจ่ายเงินปันผลระหว่างกาลให้กับผู้ถือหุ้นเป็นเงินสด ในอัตราหุ้นละ 0.04 บาท รวมเป็นเงินปันผลทั้งสิ้น 29.26 ล้านบาท และกำหนดรายชื่อผู้ถือหุ้นที่มีสิทธิได้รับเงินปันผล (Record Date)ในวันที่ 19 ส.ค. 65 และกำหนดจ่ายเงินปันผลวันที่ 1 ก.ย. 65
ขณะที่ปัจจุบันบริษัทฯ ได้เข้าร่วมประมูลงานใหม่เพิ่มมูลค่ารวมประมาณ 2,000 ล้านบาท โดยคาดว่าจะมีการทยอยประกาศผลการประมูลทั้งหมดภายในสิ้นปีนี้ ซึ่งจากการประเมินผลงานที่ผ่านมา บริษัทฯ มีโอกาสที่จะได้รับงานเพิ่มขึ้น ดังนั้นมั่นใจว่าผลงานในปี 65 จะสามารถเติบโตตามเป้าหมายที่วางไว้ในระดับ 15-20%